PATVIRTINTA

Kaišiadorių rajono savivaldybės

administracijos direktoriaus

2016 m. rugsėjo 23 d.

įsakymu Nr. V1E-78

**KAIŠIADORIŲ RAJONO SAVIVALDYBĖS GRIPO IR ŪMIŲ VIRŠUTINIŲ KVĖPAVIMO TAKŲ INFEKCIJŲ (ŪVKTI) PROFILAKTIKOS IR KONTROLĖS ORGANIZACINIŲ PRIEMONIŲ PLANO 2016-2018 METAMS**

 **1 priedas**

| **Eil.Nr.** | **Priemonės pavadinimas** | **Vykdytojas** | **Terminas** |
| --- | --- | --- | --- |
| **I. PROFILAKTIKOS PRIEMONĖS** |
| 1. | Parengti gripo ir kitų ŪVKTI profilaktikos bei epidemiologijos priemonių planą, patvirtinti Kaišiadorių rajono savivaldybės administracijos direktoriaus įsakymu | NVSC prie SAM Kauno departamento Kaišiadorių skyrius (toliau – Kauno departamento Kaišiadorių skyrius), Kaišiadorių rajono savivaldybės gydytojas | Iki 2016 m. gruodžio 15 d. |
| 2. | Registruoti ir analizuoti sergamumo gripu ir ŪVKTI nuo 40-osios iki 20-osios kalendorinių metų savaitės imtinai | Kauno departamento Kaišiadorių skyrius | Nuo 40-osios iki 20-osios kalendorinių metų savaitės imtinai |
| 3. | Informuoti gyventojus apie gripo profilaktikos priemones, skiepus per masines informavimo priemones | Kauno departamento Kaišiadorių skyrius, Kaišiadorių visuomenės sveikatos biuras  | Numatant gripo ir ŪVKTI pakilimo pradžią |
| 4. | Parengti gripo rizikos grupės asmenų sąrašus ir organizuoti jų skiepijimus (Vadovaujantis SAM 2004-10-14 įsakymu Nr. V-716 „Dėl darbuotojų, kurie skiepijami darbdavio lėšomis, profesijų ir pareigybių sąrašo patvirtinimo“ (Žin. 2004, Nr.155-5664)) | Asmens sveikatos priežiūros įstaigos | Rugsėjo – sausio mėn. |
| 5. | Rekomenduoti skiepyti nuo gripo šias gyventojų rizikos grupes: 1) asmenys(vaikai ir suaugusieji) sergantys lėtinėmis širdies ir kraujagyslių, plaučių ligomis, bronchine astma, metabolinėmis arba (ir) inkstų ligomis arba (ir) kuriems yra nustatyta imunodeficitinė būklė;2) sveikatos priežiūros įstaigų darbuotojai3) nėščiosios4) kitus 65 metų ir vyresnius asmenis;5)gyvenantieji socialinės globos ir slaugos įstaigose(tame tarpe ir vaikų globos įstaigų auklėtiniai | Asmens sveikatos priežiūros įstaigos | Kiekvienais metais prieš prasidedant gripo epideminiam laikotarpiui |
| 6. | Rekomenduojama darbdavio lėšomis skiepyti nuo gripo ugniagesius, policijos darbuotojus, UAB „Kaišiadorių rajono šiluma“ ir UAB „Kaišiadorių vandenys“ ir SĮ Kaišiadorių paslaugos darbuotojus  | Įstaigų vadovai | Kiekvienais metais prieš prasidedant gripo epideminiam laikotarpiui |
| 7. | Įsigyti gripo vakcinos profilaktiniams skiepams | Asmens sveikatos priežiūros įstaigos | Rugsėjo - sausio mėn. |
| 8. | Mokyklose dėl ligos nelankant daugiau kaip 20% mokinių, savivaldybėje paskelbus gripo epidemiją, rekomenduojama bendrojo lavinimo mokyklose nutraukti veiklą | Įstaigų vadovai, Kauno departamento Kaišiadorių skyrius | Susirgimų gripu pakilimo metu |
| 9. | Kontroliuoti, kaip vykdoma gripo imunoprofilaktika | Kauno departamento Kaišiadorių skyrius | Spalio – sausio mėn. |
| **II. GRIPO EPIDEMIJOS PRIEMONĖS** |
| 1. | Kaišiadorių rajono administracijos teritorijoje skelbti gripo epidemijos pradžią ir pabaigą Kauno departamento Kaišiadorių skyriaus teikimu | Kaišiadorių rajono savivaldybės administracijos direktorius | Kai sergamumas ŪVKTI ir gripu pasiekia epidemijos lygį |
| 2. | Registruoti ir analizuoti sergamumo gripu ir ŪVKTI duomenis | Kauno departamento Kaišiadorių skyrius | Gripo sezono metu |
| 3. | Informuoti Kaišiadorių rajono savivaldybės gyventojus per informacijos priemones apie gyventojų sergamumą gripu ir ŪVKTI ir vykdomas profilaktikos priemones gripo epidemijos plitimo metu | Kauno departamento Kaišiadorių skyrius, Kaišiadorių visuomenės sveikatos biuras | Gripo epidemijos metu |
| 4. | Teikti sergantiems medicinos pagalbą namie, organizuoti papildomas medikų brigadas sergantiems lankyti namuose, skelbti papildomus telefonus gydytojų iškvietimui į namus, organizuoti asmens sveikatos įstaigų darbą savaitgaliais ir švenčių dienomis | Asmens sveikatos priežiūros įstaigos | Gripo epidemijos metu |
| 5. | Apie kiekvieną nustatytą ar įtariamą mirties nuo gripo ar ŪVKTI atvejį nedelsiant informuoti Kauno departamento Kaišiadorių skyrių pagal Lietuvos Respublikos sveikatos apsaugos ministro nustatytą tvarką. | Asmens sveikatos priežiūros įstaigos | Nuolat |
| 7. | Uždrausti personalui su ŪVKTI ir gripo susirgimo simptomais dirbti vaikų ugdymo, globos namuose, asmens sveikatos priežiūros įstaigose | Įmonių, įstaigų vadovai | Gripo epidemijos metu |
| 9. | Rekomenduoti darbuotojams, teikiantiems įvairias paslaugas gyventojams, dirbant dėvėti marlės kaukes, respiratorius | Įmonių, įstaigų savininkai ir vadovai | Gripo epidemijos metu |
| 11. | Sustiprinti patalpų ir inventoriaus valymą, dezinfekciją, užtikrinti ventiliacinių sistemų veiklą ir patalpų vėdinimą Kaišiadorių rajono savivaldybės viešosiose įstaigose (kultūros centre, koncertų ir diskotekų salėse), prekybos ir viešojo maitinimo įstaigose, vaikų ugdymo įstaigose, globos namuose | Įmonių, įstaigų savininkai ir vadovai | Gripo epidemijos metu |
| 12. | Mokymo veiklą rekomenduojama riboti sergamumo gripu ir ŪVKTI sergamumo savivaldybėje didėjimo laikotarpiu netrumpesniu nei dvi savaitės | Įstaigų vadovai | Susirgimų pakilimų metu |
| 13. | Neplanuoti naujų masinių renginių | Kaišiadorių rajono savivaldybės administracija | Gripo epidemijos metu |
| 14. | Riboti ankščiau suplanuotus ir suorganizuotus renginius | Kaišiadorių rajono savivaldybės administracija | Gripo epidemijos metu |
| 15. | Vykdyti gripo ir kitų ŪVKTI profilaktikos ir kontrolės organizacinių priemonių plano kontrolę | Kaišiadorių rajono savivaldybės administracijos Bendrojo skyriaus vyresnis specialistas (civilinei saugai) | Nuolat |

Sutrumpinimai:

ŪVKTI – ūminės viršutinių kvėpavimo takų infekcijos;

NVSC prie SAM – Nacionalinio visuomenės sveikatos centro prie Sveikatos apsaugos ministerijos

Kauno departamento Kaišiadorių skyrius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_